ᒋᓴᔅ ᒪᒃ ᒋ ‍ ᐃᑕᐤ ᐊᓂᔭᔪᐛ ᒍᐤ ᐃᔪᐛ ᑲ ‍ ᑕᑈᔭᔨᒥᑯᑦ,
“ᒧᔅ ᓂᓇᐃᑎᒪᒂ ᓂᒋᔅᑯᑎᒪᒐᐅᓇ,
ᒋᔨᐛᐤ ᐊᐅᒄ ᑕᑈ ᓂᒋᔅᒋᓄᐊᒧᐛᑭᓐᒡ᙮
ᒋᑭ ‍ ᒋᔅᒐᔨᑕᓇᐛᐤ ᑕᑈᐅᓐ ᑭᔭ ᒋᑭ ‍ ᐊᐱᐧᑯᓂᑯᓇᐛᐤ ᐊᓐ ᑕᑈᐅᓐ᙮”
ᐊᑯ ᒂ ‍ ᐃᑕᒡ,
“ᐊᓂᔭ ᐊᑉᕋᐊᒻ ᐊ ‍ ᑕᑦ ᓂᒋ ᐅᒋ ‍ ᐊᓂᔅᒐ ᐱᒪᑎᓯᓇᓐ,
ᓇᒪ ᓂᑕ ᓂ ᐅᒋ ‍ ᐊᐱᒋᐊᑭᓂᑐᑕᑯᓇᓐ ᐊᐛᓐ᙮
ᒐᒂᓐ ᒪᒃ ᐛᒋ ‍ ᐃᔅᒋᔄᔨᓐ ᒋᑭ ‍ ᐊᐱᐧᑯᓂᑯᓇᐛᐤ ?”
ᒋᓴᔅ ᒂ ᐃᓯ ‍ ᐎᑎᒧᐛᑦ ᐊ ‍ ᐃᑕᑦ,
“ᑯᐃᔅᒄ ᒋ ‍ ᐎᑎᒪᑎᓇᐛᐤ,
ᒥᓯᐛ ᐊᐛᓐ ᑲ ‍ ᒥᒋᑐᑕᐧᒃ ᑎᐸᔨᒥᑯᐤ ᐊᓂᔭ ᑕᓐ ᐊ ᐃᓯ ‍ ᒥᒋᑐᑕᐧᒃ᙮
ᐊ ‍ ᐅᑦ ᐊᐱᒋᐊᑭᓂᑐᑕᐛᑭᓄᐅᑦ ᐊᐛᓐ ᓇᒪ ᒧᔅ ᐎᒍᐤ ᐊᓐᑕ ᐅᒋᒪᒪ ᐊ ‍ ᑕᔨᒋ ᒥᒄ ᐊᓐ ᐅᑯᓯᓯᒪᐤ ᐊᐅᒄ ᐊᓐ ᒋᒋᐛ ᐛᒋᑦ ᐊᓐᑕ᙮
ᐊᐱᐧᑯᓂᑕᒂ ᒪᒃ ᐅᑯᓯᓯᒪᐤ ᒥᒋᑥᐅᓂᒡ ᐅᒡ ᑕᑈ ᒋᑭ ‍ ᐊᐱᐧᑯᓂᑯᓇᐛᐤ᙮
ᒋ ‍ ᒋᔅᒐᔨᒥᑎᓇᐛᐤ ᐊᑉᕋᐊᒻ ᐊ ‍ ᑕᑦ ᐊᒋ ᐅᒋ ᐊᓂᔅᒐ ‍ ᐱᒪᑎᓯᔭᒄ,
ᒥᒄ ᒪᒃ ᐃᔭᐱᒡ ᒋ ᐎ ‍ ᓂᐸᐃᓇᐛᐤ ᐊᑲ ᐎ ᓂᑐᑎᒪᒄ ᑕᓐ ᐊ ᐃᓯ ‍ ᒋᔅᑯᑎᒪᒐᔭᓐ᙮
ᓂᑦ ᐊᔨᒧᑕᓐ ᑕᓐ ᑲ ᐃᓯ ‍ ᐛᐸᑎᔨᑦ ᓄᑕᐎᔾ᙮
ᒋᔨᐛᐤ ᒪᒃ ᑭᔭ ᐊᓂᔭ ᑕᓐ ᐊ ‍ ᐃᑎᓱᒥᑕᒄ ᒍᑕᐎᐛᐤ ᐊᐅᒄ ᐊᓂᔭ ᐊ ‍ ᐃᑐᑎᒺᒄ᙮”
ᐊᑯ ᐊᓐᒡ ᒍᐤ ᐃᔪᒡ ᒂ ᐃᓯ ‍ ᐎᑎᒧᐛᒡ ᐊ ‍ ᐃᑕᒡ,
“ᐊᑉᕋᐊᒻ ᓄᑕᐎᓇᓐ᙮”
ᐊᑯ ᒋᓴᔅ ᒂ ‍ ᐃᑕᑦ,
“ᑕᑈ ᐊᑉᕋᐊᒻ ᐊ ‍ ᑕᑦ ᑲ ᐅᒋ ‍ ᐊᓂᔅᒐ ᐱᒪᑎᓯᐛᒂ ᐊᓂᔭ ᑕᓐ ᑲ ‍ ᐃᑎᑦ ᐊᑉᕋᐊᒻ ᐊᐅᑯᓐ ᒋᐸ ‍ ᐃᑎᓇᐛᐤ᙮
ᔅᒋ ‍ ᐎᑎᒪᑎᓇᐛᐤ ᐊᓐ ᑕᑈᐅᓐ ᑕᓐ ᑲ ᐃᓯ ‍ ᐸᑎᒪᓐ ᐊᓐᑕ ᒋᓴᒪᓂᑐᐤ ᐊ ‍ ᑕᑦ ᐅᒋ,
ᒥᒄ ᒪᒃ ᐃᔭᐱᒡ ᒋ ᐎ ᐸᒋ ‍ ᓂᐸᐃᓇᐛᐤ᙮
ᐊᓂᔭ ᐎᔾ ᐊᑉᕋᐊᒻ ᓇᒪ ᓂᑕ ᒋᐸ ᐅᒋ ‍ ᐃᑐᑎᒻ ᐅᔭ᙮
ᐊᐅᑯᓐ ᐊ ‍ ᐃᑎᔭᒄ ᑕᓐ ᐊ ‍ ᐃᑎᑦ ᒍᑕᐎᐛᐤ᙮”
ᐊᑯ ᒥᓐ ᒂ ᐃᓯ ‍ ᐎᑎᒧᐛᒡ ᐊ ‍ ᐃᑕᒡ,
“ᒋᓴᒪᓂᑐᐤ ᐊᐅᒄ ᒥᒄ ᐊ ‍ ᐸᐃᑯᓯᑦ ᐊ ‍ ᐅᑕᐎᔭᒡ᙮
ᓇᒪ ᓂᑐᐎᔾ ᓂ ‍ ᐅᒋᓇᓐ᙮”
ᐊᑯ ᒋᓴᔅ ᒂ ‍ ᐃᑕᑦ,
“ᑕᑈ ᒋᓴᒪᓂᑐᐤ ᐛᑕᐎᐛᒂ,
ᒋᐸ ‍ ᓴᒋᐃᓇᐛᐤ ᐛᔅ ᒋᓴᒪᓂᑐᐤ ᐊ ‍ ᑕᑦ ᓂ ‍ ᐅᒋᓐ ᑭᔭ ᐅᑕ ᐱᔭᒋ ‍ ᑕᔭᓐ᙮
ᓇᒪ ᓂᔾ ᓂ ᐅᒋ ᐸᒋ ‍ ᐃᑎᓴᐅᓱᓐ,
ᐎᔾ ᒋᓴᒪᓂᑐᐤ ᓂᒋ ᐸᒋ ‍ ᐃᑎᓴᐅᒄ᙮
ᒐᒂᓐ ᐛᒋ ᐊᑲ ᒋ ‍ ᓂᔅᑐᑎᒪᒄ ᑕᓐ ᐊ ‍ ᐃᔅᒋᔄᔭᓐ ?
ᓇᒪ ᒋ ᐎ ‍ ᓂᓇᐃᑕᓇᐛᐤ ᑕᓐ ᐊ ᐃᓯ ‍ ᒋᔅᑯᑎᒪᒐᔭᓐ ᐊᐅᑯᓐ ᐛᒋ ᐊᑲ ‍ ᓂᔅᑐᑎᒪᒄ᙮
ᒥᒋᒥᓂᑐᐤ ᐊᐅᒄ ᐛᑕᐎᔭᒄ,
ᐊᓂᔭ ᐊ ᐃᓯ ‍ ᓂᑐᐛᔨᒥᑕᒄ ᒐᒋ ᐃᓯ ‍ ᒥᒋᑐᑎᒺᒄ ᐊᐅᑯᓐ ᒥᒄ ᐛ ᐃᑐᑎᒪᒄ᙮
ᒧᔅ ᒋ ‍ ᓂᐸᐃᐛᐤ ᑲ ‍ ᐃᔅᐱᔅ ᑎᑯᓂᔨᒡ ᐅᔭ ᐊᔅᒋᔪᐤ᙮
ᓇᒪ ᓂᑕ ᐅᒋ ᓂᑐᐛᔨᑎᒻ ᑯᐃᔅᒄ ᒐᒋ ᐃᓯ ‍ ᐎᑕᑭᓄᐎᒡ ᒐᒂᔪᐤ ᐛᔅ ᓇᒪ ᓇᔅᒡ ᑎᑯᓂᔪᐤ ᑕᑈᐅᓂᔪᐤ ᐊᓐᑕ ᐊ ‍ ᑕᑦ᙮
ᒧᔅ ᑭᑭᒋᔭᐤ ᐛᔅ ᐊᐅᑯᓐ ᒋᒋᐛ ᐊ ‍ ᐃᑕᑎᓯᑦ,
ᐊᐅᒄ ᒪᒃ ᐊᓐ ᑕᑈ ᐛᐅᑕᐎᑐᑕᑯᑦ ᐊᓂᔭᔪᐛ ᑲ ‍ ᑭᑭᒋᔭᔨᒋ᙮
ᓂᔾ ᒪᒃ ᒧᔅ ᑯᐃᔅᒄ ᓂᑦ ᐃᔅᒋᔄᓐ ᐊᐅᒄ ᒪᒃ ᐊᓐ ᐛᒋ ᐊᑲ ‍ ᑕᑈᑐᐅᔭᒄ᙮
ᓇᒪ ᐛᐛᒡ ᐸᐃᒄ ᐊᓐᑕ ᐊ ‍ ᑎᓯᔭᒄ ᒋᑭ ᒋ ‍ ᐎᑕᓇᐛᐤ ᑲ ‍ ᒥᒋᑐᑎᒧᐛᓇ᙮
ᑯᐃᔅᒄ ᒪᒃ ᒧᔅ ᐊ ‍ ᐃᔅᒋᔄᔭᓐ ᒐᒂᓐ᙮
ᒐᒂᓐ ᒪᒃ ᐛᒋ ᐊᑲ ᒋ ‍ ᑕᑈᑐᐅᔭᒄ ?
ᐊᓐ ᐊᐛᓐ ᒋᓴᒪᓂᑐᐛ ᐊ ‍ ᑕᔨᒋ ᑲ ‍ ᐅᒋᑦ ᓂᑐᑎᒻ ᒋᓴᒪᓂᑐᐛ ᐅᑦ ᐃᔨᒧᐅᓂᔪᐤ᙮
ᒋᔨᐛᐤ ᒪᒃ ᓇᒪ ᒋᓴᒪᓂᑐᐤ ᐊ ‍ ᑕᑦ ᒋ ‍ ᐅᒋᓇᐛᐤ ᐊᐅᑯᓐ ᐛᒋ ᐊᑲ ‍ ᓂᑐᑎᒪᒄ᙮”
ᐊᔪᐅᒄ ᐅᔭ ᑲ ‍ ᐃᔅᒋᔄᑦ ᒋᓴᔅ᙮
ᐊᓐᒡ ᒪᒃ ᒍᐤ ᐃᔪᒡ ᒋ ‍ ᐃᑕᐅᒡ ᐊᓂᔭ ᒋᓴᓴ,
“ᓂᒋ ‍ ᑕᑈᓇᓐ ᑲ ‍ ᐃᔅᒋᔄᔭᒡ ᓴᒪᕆᔭ ᐊ ‍ ᐅᒋᔨᓐ ᑭᔭ ᐊ ‍ ᐱᒋᔅᑲᔅᒃ ᒥᒋ ‍ ᐊᒐᐧᒄ ?”
ᒋᓴᔅ ᒪᒃ ᒋ ‍ ᐃᑕᐤ,
“ᓇᒪ ᓂ ‍ ᐱᒋᔅᑲᒄ ᒥᒋ ‍ ᐊᒐᐧᒄ᙮
ᓂ ‍ ᒋᔅᑕᔨᒪᐤ ᓄᑕᐎᔾ ᒥᒄ ᒪᒃ ᒋᔨᐛᐤ ᓇᒪ ᒋ ‍ ᒋᔅᑕᔨᒥᓇᐛᐤ ᓂᔾ᙮
ᓇᒪ ᓂ ‍ ᓇᓂᑐᐛᔨᑕᓐ ᑕᓐᑕ ᒐᒋ ᐅᒋ ‍ ᒋᔅᑕᔨᒥᑯᔭᓐ᙮
ᒥᒄ ᒪᒃ ᑕᐤ ᐊᐛᓐ ᐊ ‍ ᓂᑐᐛᔨᑕᐧᒃ ᒐᒋ ᒋᔅᑕᔨᒥᑯᐅᒡ,
ᐎᔾ ᒪᒃ ᐊᐅᒄ ᑕᐸᔅᑯᓇᑦ ᐊᓂᔭ ᐊᐛᔪᐛ ᐊᑲ ᒋᔅᑕᔨᒥᔨᒋ᙮
ᑯᐃᔅᒄ ᒋ ‍ ᐎᑎᒪᑎᓇᐛᐤ,
ᐊᓐ ᐊᐛᓐ ᒐ ‍ ᓂᓇᐃᑎᒧᒂ ᑕᓐ ᐊ ‍ ᐃᔅᒋᔄᐅᒡ ᓇᒪ ᓂᑕ ᒋᑭ ᐅᒋ ‍ ᓂᐳᐤ᙮”
ᐊᑯ ᐊᓂᔭᔪᐛ ᒍᐤ ᐃᔪᐛ ᑲ ‍ ᐃᑎᑯᑦ,
“ᑭᔭ ᒋᔭᔅᑎᓇᐅᔭᒡ,
ᑕᑈ ᐊ ‍ ᐱᒋᔅᑲᔅᒃ ᒥᒋ ‍ ᐊᒐᐧᒄ᙮
ᐊᑉᕋᐊᒻ ᒋ ‍ ᓂᐳᐤ ᒪᒃ ᐊᓐᒡ ᐅᒋᔅᒋᐛᐃᒐᓱᒡ ᒋ ‍ ᓂᐳᐅᒡ᙮
ᒋᔾ ᒪᒃ ᐊ ‍ ᐃᔅᒋᔄᔨᓐ ᐊᓐ ᐊᐛᓐ ᒐ ‍ ᓂᓇᐃᑎᒧᒂ ᑕᓐ ᐊ ‍ ᐃᔅᒋᔄᐅᒡ ᓇᒪ ᓂᑕ ᒋᑭ ᐅᒋ ‍ ᓂᐳᐤ᙮
ᒋᑦ ᐃᑕᔨᑕᓐ ᐊ ᒋᔾ ᒪᐅᒡ ᐊ ‍ ᒋᔅᑕᔨᑕᑯᓯᔨᓐ ᐃᔅᐱᔅ ᐊᑉᕋᐊᒻ ?
ᐊᑉᕋᐊᒻ ᒋ ‍ ᓂᐳᐤ ᑭᔭ ᐊᓐᒡ ᐅᒋᔅᒋᐛᐃᒐᓱᒡ ᒋ ‍ ᓂᐳᐅᒡ,
ᐊᐛᓐ ᒪᒃ ᒋᔾ ᐊ ‍ ᐃᑕᔨᒥᓱᔨᓐ ?”
ᒋᓴᔅ ᒂ ‍ ᐎᑎᒧᐛᑦ ᐊ ‍ ᐃᑕᑦ,
“ᓂᔾ ᒐᔅᑕᔨᑕᑯᐃᑎᓱᔭᓇ ᓇᒪ ᓇᔅᒡ ᒐᒂᓐ ᒋᑭ ᐅᒋ ‍ ᐃᓯᓇᑯᓐ ᐊᓐ ᐊ ‍ ᒋᔅᑕᔨᑕᑯᐃᑎᓱᔭᓐ᙮
ᓄᑕᐎᔾ ᐊᐅᒄ ᒐᔅᑕᔨᑕᑯᐃᑦ,
ᐊᓐ ᑲ ‍ ᐃᔅᒋᔄᔭᒄ ᐊ ‍ ᐅᒋᓴᒪᓂᑐᒥᔭᒄ᙮
ᓇᒪ ᓂᑕ ᒋ ᐅᒋ ‍ ᒋᔅᒐᔨᒪᐛᐤ ᒥᒄ ᒪᒃ ᓂᔾ ᓂ ‍ ᒋᔅᒐᔨᒪᐤ᙮
ᐃᔅᒋᔄᔭᓇ ᒪᒃ ᐊᑲ ᒋᔅᒐᔨᒥᒃ,
ᓂᑭ ‍ ᑭᑭᒋᔭᓐ ᒧᔭᒻ ᒋᔨᐛᐤ ᐊ ᐃᓯ ‍ ᑭᑭᒋᔭᔭᒄ᙮
ᒥᒄ ᒪᒃ ᓂ ‍ ᒋᔅᒐᔨᒪᐤ ᑭᔭ ᓂᓇᐃᑎᒺᓐ ᐅᑦ ᐃᔨᒧᐅᓐ᙮
ᐊᓂᔭ ᒍᑕᐎᓄᐤ ᐊᑉᕋᐊᒻ ᒋ ‍ ᒧᒋᒐᔨᑎᒻ ᐊᒋ ‍ ᒋᔅᒐᔨᑕᐧᒃ ᒐ ‍ ᐛᐸᑕᐧᒃ ᓂᒋᓯᑲᒥᔪᐤ᙮
ᒋ ‍ ᐛᐸᑎᒻ,
ᒋ ‍ ᒥᔽᔨᑎᒻ ᒪᒃ᙮”
ᐊᑯ ᐊᓐᒡ ᒍᐤ ᐃᔪᒡ ᒂ ‍ ᐃᑕᒡ,
“ᓇᒪ ᐛᐛᒡ ᐱᑕᑕᒡ ᒋ ‍ ᑕᑐᔪᐛ ᐳᓇᓯᓐ,
ᑕᑈ ᐊ ᔅᒋ ‍ ᐛᐱᒪᐤ ᐊᑉᕋᐊᒻ ?”
ᒋᓴᔅ ᒂ ‍ ᐃᑕᑦ,
“ᑯᐃᔅᒄ ᒋ ‍ ᐎᑎᒪᑎᓇᐛᐤ,
ᐊᔅᒄ ᐊᑲ ᐅᒋ ᐱᒪᑎᓯᑦ ᐊᑉᕋᐊᒻ,
ᓴᔅ ᓂᒋ ‍ ᑕᓐ᙮”
ᐊᑯ ᑲ ‍ ᒪᒧᓴᒋᓇᒡ ᐊᓯᓂᔭ ᒐ ‍ ᐸᐱᒧᓯᓇᑕᐛᒡ᙮
ᒥᒄ ᒪᒃ ᒋᓴᔅ ᒋ ‍ ᑲᓱᔅᑐᐛᐤ ᐊᑯ ᑲ ‍ ᐎᐎᑦ ᐊᓐᑕ ᒋᓴᐊᔭᒥᐊᐅᒋᐛᐱᒡ᙮